12. ฐานะการเงินและผลการดำเนินงาน

12.1 ผู้สอบบัญชีและนโยบายบัญชีที่สำคัญ

1.  ก. รายงานการตรวจสอบของผู้สอบบัญชี

  [] ในรอบระยะ 3 ปีที่ผ่านมา ผู้สอบบัญชีไม่แสดงความเห็นต่องบการเงิน

  [] นโยบายการบัญชีที่สำคัญ สำหรับงวดบัญชีสิ้นสุดวันที่ 31 ธันวาคม 2546

1)  การรับรู้รายได้ บริษัทและบริษัทย่อย มีดังนี้

  - การให้บริการห้องพักรับรู้รายได้ เมื่อลูกค้าได้ลงทะเบียนเข้าพัก และบริการอื่นๆ
  ที่เกี่ยวข้องเมื่อมีการให้บริการแล้ว

  - การขายอาหารและเครื่องดื่ม รับรู้รายได้เมื่อมีการให้บริการขายแล้ว

  - ให้เช่าอาคารสถานที่ รับรู้รายได้ตามเกณฑ์คงค้าง

  2) เงินสดและรายการเทียบเท่าเงินสด และงบกระแสเงินสด

  เงินสดและรายการเทียบเท่าเงินสด หมายถึง เงินสดและเงินฝากธนาคารทุกประเภท
  แต่ไม่รวมเงินฝากประเภทที่ต้องจ่ายคืนเมื่อสิ้นรอบระยะเวลาที่กำหนด
  และเงินลงทุนระยะสั้นที่มีสภาพคล่องสูง
  ซึ่งพร้อมจะเปลี่ยนเป็นเงินสดในจำนวนที่ทราบได้และมีความเสี่ยงต่อการเปลี่ยนแปลงมูลค่าน้อย
  และไม่มีข้อจำกัดในการใช้

3)  การตีราคาสินค้าคงเหลือ บริษัทฯ ตีราคาสินค้าคงเหลือตามราคาทุนถัวเฉลี่ย
    และบริษัทย่อยตีราคาสินค้าคงเหลือตามราคาทุนโดยใช้เกณฑ์เข้าก่อนออกก่อน

4)  การคำนวณค่าเสื่อมราคาและรายจ่ายรอการตัดบัญชี

  บริษัทฯ และบริษัทย่อย คิดค่าเสื่อมราคาทรัพย์สินโดยใช้เกณฑ์เส้นตรง (Straight-line
  method) ตามอายุการใช้งานโดยประมาณ ด้วยระยะเวลา 5 ปี ถึง 30 ปี

  บริษัทฯ และบริษัทย่อยตัดจ่ายสิทธิการเช่าโดยวิธีเส้นตรงตามอายุสัญญาด้วยระยะเวลา 24 ปี ถึง
  30 ปี

  ------------------ --- --------------------------------- --------------------------------------------------------------
  บริษัทย่อยแห่งหนึ่ง      :   มีนโยบายการตัดจ่ายสิทธิการเช่าที่ดิน       
                         โดยวิธีเส้นตรงตามอายุสัญญาเช่าที่เหลืออยู่   
                         ด้วยระยะเวลา 28 ปี                  

                         :                                 ได้พิจารณาปรับลดสิทธิการเช่าพื้นที่ส่วนตีราคาเพิ่มที่ยังคงเหลือจากการตัดจ่ายของปี
                                                           2543 ลงทั้งจำนวน
  ------------------ --- --------------------------------- --------------------------------------------------------------

  5) ค่าเผื่อหนี้สงสัยจะสูญ

  บริษัทฯ และบริษัทย่อย 2 แห่ง ตั้งค่าเผื่อหนี้สงสัยจะสูญจากลูกหนี้ที่คาดว่าจะเก็บเงินไม่ได้ ดังนี้

+--------------------------------------+-------------------------------+
| ลูกหนี้การค้า                            | ตั้งค่าเผื่อหนี้สงสัยจะสูญ             |
|                                      |                               |
|                                      | (อัตราร้อยละ)                   |
+--------------------------------------+-------------------------------+
|                                      | 2546                          |
+--------------------------------------+-------------------------------+
| - ปิดกิจการ                            | 100                           |
|                                      |                               |
| - ฟ้องร้องคดี                           | 100                           |
|                                      |                               |
| - ค้างชำระเกิน 1 ปี                     | 100                           |
+--------------------------------------+-------------------------------+
|                                      |                               |
+--------------------------------------+-------------------------------+

  บริษัทย่อยอีกแห่งหนึ่ง
  ตั้งค่าเผื่อหนี้สงสัยจะสูญเท่ากับจำนวนเงินที่คาดว่าจะเรียกเก็บจากลูกหนี้ไม่ได้
  โดยพิจารณาจากผลการเรียกเก็บหนี้ในอดีตและฐานะการเงินของลูกหนี้แต่ละราย

  บริษัทฯ และบริษัทย่อยมีนโยบายตั้งค่าเผื่อหนี้สงสัยจะสูญสำหรับเงินให้กู้ยืม
  โดยพิจารณาจากฐานะการเงินและผลการดำเนินงานของบริษัทผู้กู้

  6) การบันทึกเงินลงทุน

1.  เงินลงทุนในบริษัทย่อย บริษัทฯ บันทึกเงินลงทุนตามวิธีส่วนได้เสีย (Equity Method)

2.  เงินลงทุนในหลักทรัพย์ (ไม่หมุนเวียน)

  - หลักทรัพย์อื่น

  บริษัทฯ บันทึกบัญชีด้วยราคาทุนที่ได้มา หักด้วยค่าเผื่อการลดราคาหลักทรัพย์

3.  เงินลงทุนในเงินฝากธนาคารประเภทประจำ แสดงด้วยราคายุติธรรม

4.  บริษัทย่อยบันทึกเงินลงทุนในกิจการที่เกี่ยวข้องกัน โดยจัดประเภทเป็นเงินลงทุนระยะยาวดังนี้
    :

  เงินลงทุนในตราสารทุนในความต้องการของตลาด บริษัทย่อยบันทึกเป็นหลักทรัพย์เผื่อขาย
  แสดงด้วยราคายุติธรรมโดยใช้ราคาเสนอซื้อครั้งสุดท้าย

  เงินลงทุนในตราสารทุนที่ไม่อยู่ในความต้องการของตลาด บริษัทย่อยถือเป็นเงินลงทุนทั่วไป
  แสดงด้วยราคาทุน ปรับลดด้วยค่าเผื่อการลดราคาของเงินลงทุน

7)  การแปลงค่าทรัพย์สินและหนี้สินที่มีค่าเป็นเงินตราต่างประเทศ เมื่อสิ้นงวดบัญชี
    ได้คำนวณค่าเป็นเงินตราไทยตามอัตราถัวเฉลี่ยที่ธนาคารพาณิชย์รับซื้อและขาย
    ซึ่งประกาศโดยธนาคารแห่งประเทศไทยตามลำดับ และได้แสดงผลต่างไว้ในงบกำไรขาดทุน

8)  ภาษีเงินได้ ภาษีเงินได้(ถ้ามี) บริษัทฯบันทึกเป็นค่าใช้จ่ายทั้งจำนวนในงวดบัญชี
    และบันทึกภาระส่วนที่ค้างจ่ายเป็นหนี้สินในงบดุล

  9) กำไรต่อหุ้นขั้นพื้นฐาน

  ในปี 2546 กำไรต่อหุ้นขั้นพื้นฐาน คำนวณโดยการหารกำไร (ขาดทุน) สุทธิ
  ด้วยจำนวนหุ้นสามัญที่ออกจำหน่ายและคงมีอยู่ ณ วันสิ้นงวด
  หักด้วยจำนวนหุ้นสามัญบริษัทใหญ่ที่ถือโดยบริษัทย่อย

10) การจัดประเภทรายการใหม่

  เพื่อให้การเปรียบเทียบรายการบัญชีระหว่างงบการเงินต่างปีเป็นไปอย่างถูกต้อง
  จึงได้มีการจัดประเภทรายการในงบการเงินปี 2545 ใหม่อยู่บางรายการ แต่การเปลี่ยนแปลงนั้น
  มิได้ทำให้ฐานะรวมที่แสดงไว้ในงบการเงินผิดไปจากเดิม

[TABLE]

[TABLE]

[TABLE]

  ----------------------------------- ------------------------------- ------ ------ ---------- ---------- ------ -------- -------- ---------- ----------
  บริษัท เอเชียโฮเต็ล จำกัด (มหาชน)                                                                                                                
  และบริษัทย่อย                                                                                                                                  

  RATIO ANALYSIS                                                                                                                              

                                                                                                                                              

                                                                                                                 2546     2545     2544       

  อัตราส่วนสภาพคล่อง ( LIQUIDITY RATIO)                                                                                                          

                                      อัตราส่วนสภาพคล่อง                                                            (เท่า)    0.18     0.12       0.09

                                      อัตราส่วนสภาพคล่องหมุนเร็ว                                                               (เท่า)    0.16       0.10

                                      อัตราส่วนสภาพคล่องกระแสเงินสด                                                           (เท่า)    0.03       0.03

                                      อัตราส่วนหมุนเวียนลูกหนี้การค้า                                                             (เท่า)    3.05       2.67

                                      ระยะเวลาเก็บหนี้เฉลี่ย                                                          (วัน)     118.03   134.83     177.34

                                      อัตราส่วนหมุนเวียนสินค้าคงเหลือ                                                            (เท่า)    14.29      15.23

                                      ระยะเวลาขายสินค้าเฉลี่ย                                                                 (วัน)     25.19      23.64

                                      อัตราส่วนหมุนเวียนเจ้าหนี้                                                                 (เท่า)    22.78      23.40

                                      ระยะเวลาชำระหนี้                                                             (วัน)     15.80    15.38      15.56

                                      Cash Cycle                                                          (วัน)   127.42   116.69   184.64     

  อัตราส่วนแสดงความสามารถในการหากำไร                                                                                                            
  (PROFITABILITY RATIO)                                                                                                                       

                                      อัตรากำไรขั้นต้น                                                        (%)    25.53    23.03    21.39      

                                      อัตรากำไรจากการดำเนินงาน                                                     (%)      11.68    14.68      (303.43)

                                      อัตราส่วนเงินสดต่อการทำกำไร                                                    (%)      3.12     4.27       5.45

                                      อัตรากำไรสุทธิ                                                         (%)    3.58     (4.01)   (278.40)   

                                      อัตราผลตอบแทนผู้ถือหุ้น                                                   (%)    (0.60)   2.61     5,672.66   

  อัตราส่วนแสดงประสิทธิภาพในการดำเนินงาน                                                                                                           
  (EFFICIENCY RATIO)                                                                                                                          

                                      อัตราผลตอบแทนจากสินทรัพย์                                                      (%)      0.66     (0.70)     (36.06)

                                      อัตราผลตอบแทนจากสินทรัพย์ถาวร                                                  (%)      0.68     0.87       (37.52)

                                      อัตราการหมุนของสินทรัพย์                                                        (เท่า)    0.19     0.18       0.13

  อัตราส่วนวิเคราะห์นโยบายทางการเงิน                                                                                                               
  (FINANCIAL POLICY RATIO)                                                                                                                    

                                      อัตราส่วนหนี้สินต่อส่วนของผู้ถือหุ้น                                                   (เท่า)    (4.60)   (4.61)     (4.79)

                                      อัตราส่วนความสามารถชำระดอกเบี้ย                                                         (เท่า)    0.90       0.86

                                      อัตราส่วนความสามารถชำระภาระผูกพัน                                                       (เท่า)    (0.05)     0.01
                                      (cash basis)                                                                                            

                                      อัตราการจ่ายเงินปันผล                                                   (%)    n/a*     n/a*     n/a*       
  ----------------------------------- ------------------------------- ------ ------ ---------- ---------- ------ -------- -------- ---------- ----------

2.  คำอธิบายและการวิเคราะห์ฐานะการเงินและผลการดำเนินงาน

1.  ผลการดำเนินงาน

ภาพรวมการดำเนินงาน

การดำเนินธุรกิจในช่วงปี 2546 ที่ผ่านมามีภาพรวมที่ดีขึ้นทั้งในส่วนกิจการโรงแรม
และกิจการให้เช่าและบริหารพื้นที่ การดำเนินกิจการโรงแรมมีรายได้เพิ่มขึ้น 13.97 ล้านบาท
จากปี 2545 หรือคิดเป็นร้อยละ 2.84
และส่วนธุรกิจการให้เช่าและบริหารพื้นที่เช่ามีรายได้รวมเพิ่มขึ้น 22.82 ล้านบาท
หรือคิดเป็นร้อยละ 12.27 จากจำนวนผู้เช่าพื้นที่ที่เพิ่มสูงขึ้น ทำให้ผลประกอบการงวด 12 เดือน
สินสุดวันที่ 31 ธันวาคม 2546 ของบริษัท และบริษัทย่อยมีกำไรสุทธิตามงบการเงินรวม 27.22
ล้านบาท เพิ่มขึ้นจากงวดเดียวกันของปีก่อนคิดเป็นร้อยละ 192.09
และกำไรสุทธิตามงบการเงินเฉพาะของบริษัทจำนวนรวม 185.47 ล้านบาท
หรือเพิ่มขึ้นจากงวดเดียวกันของปีก่อนคิดเป็นร้อยละ 313.7
กำไรที่เพิ่มสูงขึ้นดังกล่าวเกิดขึ้นเนื่องจากผลประกอบการของกิจการทั้งในส่วนโรงแรมและการให้เช่าที่เพิ่มขึ้นดังได้กล่าวข้างต้น
นอกจากนั้นเป็นผลจากการที่บริษัทฯและบริษัทย่อยมีกำไรจากการปรับโครงสร้างหนี้เพิ่มสูงขึ้นจากงวดก่อนรวม
83.42 ล้านบาท อย่างไรก็ตามการที่ผลกำไรสุทธิในงบการเงินเฉพาะบริษัทฯ
กับงบการเงินรวมไม่เท่ากันนั้นเนื่องจากบริษัทฯ
ไม่รับรู้ผลขาดทุนส่วนที่เกินเงินลงทุนในบริษัทย่อยเป็นหนี้สิน ซึ่งบริษัทฯ
เห็นว่าได้สำรองสำหรับการฟื้นฟูกิจการของบริษัทย่อยไว้เพียงพอแล้ว
และเนื่องจากมีการตั้งค่าเผื่อหนี้สงสัยจะสูญสำหรับเงินให้กู้ยืมและดอกเบี้ยค้างรับระหว่างบริษัทใหญ่และบริษัทย่อยและระหว่างบริษัทย่อยด้วยกัน

  รายได้จากการขายและบริการ

รายได้หลักของบริษัทและบริษัทย่อย ประกอบด้วย

รายได้จากห้องพัก ในปี 2546 จำนวน 317.45 ล้านบาท คิดเป็นอัตราเพิ่มขึ้นประมาณร้อยละ 4.4
จากปีก่อนเป็นผลมาจากการเพิ่มขึ้นของกลุ่มลูกค้า ของบริษัทย่อยทั้ง 2 บริษัท คือ
เอเชียพัทยาโฮเต็ล และเอเชียแอร์พอร์ทโฮเต็ล

รายได้จากห้องอาหารของโรงแรม ในปี 2546 จำนวน 187.61 ล้านบาท
คิดเป็นเพิ่มขึ้นเล็กน้อยในอัตราร้อยละ 0.28 จากปีก่อน เป็นผลมาจาก กิจการภัตตาคาร
และห้องอาหารของเอเชียพัทยา และเอเชียแอร์พอร์ทปรับตัวสูงขึ้นในอัตราร้อยละ 11.70 และ
22.39 ตามลำดับ ในขณะที่ในส่วนของเอเชียกรุงเทพผลประกอบการลดลงในอัตราร้อยละ 4.99

รายได้ค่าเช่าและบริการ ในส่วนธุรกิจการเช่าช่วงพื้นที่ ZP ในปี 2546 มีรายได้รวมจำนวน
193.30 ล้านบาท คิดเป็นอัตราเพิ่มขึ้นร้อยละ 14.79
สาเหตุหลักเนื่องจากการเพิ่มขึ้นของจำนวนผู้เช่ารวมถึงการขยายพื้นที่เช่าของผู้เช่ารายเดิม

  ต้นทุนและค่าใช้จ่ายในการขายและบริการ

ในส่วนธุรกิจโรงแรม มีต้นทุนในการขายและบริการในปี 2546 จำนวน 319.85 ล้านบาท
ลดลงคิดเป็นอัตราร้อยละ 2.72 เป็นผลจากการที่บริษัทยังคงมุ่งเน้นนโยบายการควบคุมค่าใช้จ่าย
และต้นทุนทุกประเภท

ในส่วนของธุรกิจการเช่าช่วงพื้นที่ ZP มีต้นทุนค่าเช่าและบริการ ในปี 2546 จำนวน 211.74
ล้านบาท เพิ่มขึ้นคิดเป็นอัตราร้อยละ 13.19 อันเนื่องมาจากพื้นที่เช่าที่เพิ่มสูงขึ้น
ทำให้มีต้นทุนการให้บริการขยายตัวตาม

สำหรับค่าใช้จ่ายในการขายและบริหารในปี 2546 ที่เพิ่มสูงขึ้น จำนวน 9.17 ล้านบาท
สาเหตุหลักมาจากค่าใช้จ่ายโฆษณา และประชาสัมพันธ์
ของบริษัทย่อยทั้งในส่วนกิจการโรงแรมและการให้เช่า ซึ่งส่งผลให้รายได้เพิ่มสูงขึ้น

2. ฐานะการเงินรวมของ ASIA และบริษัทย่อย

2.1 สินทรัพย์

  บริษัทและบริษัทย่อยมีสินทรัพย์รวม สิ้นปี 2546 เท่ากับ 4,038.35 ล้านบาท เทียบกับจำนวน
  4,149.22 ล้านบาท ณ สิ้นปี 2545 สินทรัพย์รวมลดลง 110.87 ล้านบาทหรือคิดเป็นร้อยละ
  2.67 การ
  ลดลงดังกล่าวถือว่าไม่มีนัยสำคัญต่อการดำเนินธุรกิจเป็นการลดลงจากการตัดค่าเสื่อมราคา
  ประจำปี

  -------------------------------------- ---------------- ----------------
  สินทรัพย์ของบริษัทประกอบไปด้วย                                

  เงินสดและรายการเทียบเท่าเงินสด             68.32            ล้านบาท

  ลูกหนี้การค้า                              61.76            ล้านบาท

  สินค้าคงเหลือ                             22.76            ล้านบาท

  สินทรัพย์หมุนเวียนอื่น                        4.83             ล้านบาท

  เงินลงทุนและเงินให้กู้ยืม                     9.91             ล้านบาท

  ที่ดิน อาคาร และอุปกรณ์สุทธิ                  3,416.56         ล้านบาท

  สินทรัพย์อื่น                               454.30           ล้านบาท
  -------------------------------------- ---------------- ----------------

  คุณภาพสินทรัพย์

-   เงินลงทุน

  เงินลงทุนในบริษัทย่อยได้มีการบันทึกบัญชีโดยรับรู้ส่วนได้เสียในผลกำไร (ขาดทุน)
  ของบริษัทย่อยแล้ว ส่วนเงินลงทุนที่ ZP ลงทุนในบริษัทที่เกี่ยวข้อง 4 บริษัท
  ปรากฏตามหมายเหตุประกอบงบการเงินในปี 2546 มีจำนวนเท่ากับ 122.94 ล้านบาท
  คิดเป็นร้อยละ 3.04 ของสินทรัพย์รวม
  เงินลงทุนดังกล่าวได้มีการตั้งสำรองค่าเผื่อการลดราคาของหลักทรัพย์คิดเป็นร้อยละ 94.82
  ในปีก่อนๆ ซึ่งฝ่ายจัดการเห็นว่ามีการตั้งสำรองในระดับที่เพียงพอแล้ว
  โดยบริษัทที่มีการหยุดดำเนินการได้มีการตั้งสำรองไม่ต่ำกว่าร้อยละ 95

  สำหรับเงินลงทุนในบริษัทอื่นอีกจำนวน 15.20 ล้านบาท คิดเป็นร้อยละ 0.38 ของสินทรัพย์รวม
  บริษัทได้ตั้งสำรองเต็มจำนวนแล้วในปีก่อนๆ

-   ลูกหนี้และตั๋วเงินรับทางการค้า

  (หน่วย : ล้านบาท)

+----------------------------------------------+-----------------------+
| รายการ                                       | 31 ธันวาคม 2546        |
+----------------------------------------------+-----------------------+
| กิจการโรงแรมและภัตตาคาร                        |                       |
+----------------------------------------------+-----------------------+
| หนี้ที่ยังไม่ถึงกำหนดชำระ                           | 30.48                 |
+----------------------------------------------+-----------------------+
| หนี้ค้างชำระ 1 – 30 วัน                          | 11.14                 |
+----------------------------------------------+-----------------------+
| หนี้ค้างชำระ 31 – 60 วัน                         | 3.57                  |
+----------------------------------------------+-----------------------+
| หนี้ค้างชำระ 61 – 92 วัน                         | 0.52                  |
+----------------------------------------------+-----------------------+
| หนี้ค้างชำระ 91 – 365 วัน                        | 1.56                  |
+----------------------------------------------+-----------------------+
| หนี้ค้างชำระเกินกว่า 1 ปี                          | 25.78                 |
+----------------------------------------------+-----------------------+
| รวม                                          | 73.05                 |
+----------------------------------------------+-----------------------+
| บริษัทย่อยอีกแห่งหนึ่ง (ZP)                         |                       |
+----------------------------------------------+-----------------------+
| ลูกหนี้การค้า                                    |                       |
+----------------------------------------------+-----------------------+
| - กิจการที่เกี่ยวข้องกัน                            | 0.17                  |
+----------------------------------------------+-----------------------+
| - บริษัทอื่น                                     | 25.09                 |
+----------------------------------------------+-----------------------+
| รวม                                          | 25.26                 |
+----------------------------------------------+-----------------------+
| ตั๋วเงินรับการค้า                                 | 1.01                  |
+----------------------------------------------+-----------------------+
| รวมทั้งสิ้น                                      | 98.31                 |
+----------------------------------------------+-----------------------+
| หัก ค่าเผื่อหนี้สงสัยจะสูญ                           | 37.55                 |
+----------------------------------------------+-----------------------+
| ลูกหนี้การค้าและตั๋วเงินรับการค้าสุทธิ                  | 61.76                 |
+----------------------------------------------+-----------------------+

  บริษัทฯ และบริษัทย่อย 2 แห่ง ที่ประกอบกิจการโรงแรม
  มีนโยบายในการตั้งค่าเผื่อหนี้สงสัยจะสูญ เต็ม 100 % สำหรับลูกหนี้การค้าที่ปิดกิจการ
  ถูกฟ้องร้องดำเนินคดี และมีหนี้สินค้างชำระเกิน 1 ปี สำหรับในปี 2546 บริษัทฯ
  และบริษัทย่อยดังกล่าวมียอดขายสูงขึ้นรวม 13.97 ล้านบาท โดยมีการตั้งค่าเผื่อหนี้สงสัยจะสูญ
  เพิ่มขึ้นเพียง 1.7 ล้านบาท

  สำหรับบริษัทเซียร์พร็อพเพอร์ตี้
  ตั้งค่าเผื่อหนี้สงสัยจะสูญของลูกหนี้การค้าเท่ากับจำนวนเงินที่คาดว่าจะเรียกเก็บจากลูกหนี้ไม่ได้
  โดยพิจารณาจากผลการเรียกเก็บหนี้ในอดีตและฐานะการเงินของลูกหนี้แต่ละราย
  โดยค่าเผื่อหนี้สงสัยจะสูญในรอบปี 2546 เพิ่มขึ้นเพียง 1.23 ล้านบาท
  ในขณะที่รายได้รวมของบริษัทเพิ่มสูงขึ้น 22.82 ล้านบาท

  2.2 สภาพคล่อง

  (1) กระแสเงินสด

  บริษัทมีกระแสเงินสดสุทธิจากกิจกรรมดำเนินงานในปี 2546 จำนวน 23.70 ล้านบาท
  กระแสเงินสดดังกล่าว บริษัทฯใช้ไปในการคืนหนี้เงินกู้ยืมระยะยาวเป็นหลัก
  รวมทั้งใช้ไปในการตกแต่งปรับปรุงโรงแรมและพื้นที่ศูนย์การค้าเพื่อเพิ่มรายได้
  ดังจะเห็นได้จากรายได้จากการให้บริการรวมเพิ่มขึ้นคิดเป็นร้อยละ 5.43
  บริษัทไม่มีนโยบายในการที่จะนำกระแสเงินสดจากกิจกรรมดำเนินงาน
  ไปลงทุนในทรัพย์สินที่มีมูลค่าสูงที่ไม่ใช่เพื่อใช้ในการประกอบการของกลุ่มบริษัท
  หรือก่อภาระกู้ยืมเงินเพิ่มแต่อย่างใด

  จากงบการเงินปี 2546 บริษัทฯ มีอัตราส่วนสภาพคล่องและสภาพคล่องหมุนเร็วเท่ากับ 0.18
  และ 0.16 จึงดีกว่าในรอบปีที่ผ่านมา ซึ่งเท่ากับ 0.12 และ 0.10 ตามลำดับ
  ทั้งนี้เนื่องจากระยะเวลาเก็บหนี้เฉลี่ยเร็วขึ้น และนอกเหนือจากนั้นหนี้สินหมุนเวียนส่วนใหญ่
  จัดว่าเป็นรายการที่อาจไม่ส่งผลกระทบต่อสภาพคล่องของบริษัทในระยะสั้น

2.3 รายจ่ายลงทุน

  บริษัทและบริษัทย่อย ไม่มีนโยบายในการลงทุนเพิ่มในทรัพย์สิน
  นอกจากเป็นการปรับปรุงซ่อมแซมทรัพย์สินเพิ่มเติม คงให้อยู่ในลักษณะ
  ที่พร้อมสำหรับการดำเนินธุรกิจเท่านั้น

2.4 แหล่งที่มาของเงินทุน

  (1) ความเหมาะสมของโครงสร้างเงินทุน

  อัตราส่วนหนี้สินต่อส่วนของผู้ถือหุ้นของบริษัทและบริษัทย่อยเท่ากับ (4.60) เท่าเทียบกับปี 2545
  ซึ่งมีค่าเท่ากับ (4.61) เท่า ใกล้เคียงกับปีที่ผ่านมา
  เนื่องจากบริษัทและบริษัทย่อยไม่มีการก่อหนี้เพิ่ม
  และผลประกอบการของกลุ่มบริษัทอยู่ในเกณฑ์ระหว่างปรับตัวดีขึ้น ดังที่ได้กล่าวแล้วข้างต้น

  (2) ส่วนของผู้ถือหุ้น

  ส่วนของผู้ถือหุ้นของบริษัทและบริษัทย่อย ณ สิ้นปี 2546 มีจำนวน (1,121.88) ล้านบาท
  เทียบกับจำนวน (1,148.04) ล้านบาท เพิ่มขึ้นเท่ากับ 26.16 ล้านบาท
  เป็นผลหลักจากรายการกำไรสุทธิรวมในปี 2546

(3) หนี้สิน

  หนี้สินรวมที่เป็นตัวเงินของบริษัทฯและบริษัทย่อย ณ สิ้นปี 2546 อาทิ เงินเบิกเกินบัญชี
  เงินกู้ยืมจากธนาคารและสถาบันการเงิน รวมถึงดอกเบี้ยค้างชำระ(ไม่นับรวมรายการ
  รายได้รอการตัดบัญชี 580.98 ล้านบาท) มีจำนวนทั้งสิ้น 3,715.14 ล้านบาท
  มีทั้งส่วนที่ปรับโครงสร้าง และยังอยู่ในระหว่างเจรจา มีรายละเอียดดังนี้

  หนี้สินระยะยาว
  รวมถึงภาระหนี้ที่มีการปรับปรุงโครงสร้างหนี้กับเจ้าหนี้และสถาบันการเงินแล้วเสร็จมียอดเงินต้นคงค้างรวมจำนวน
  2,730.89 ล้านบาท ปรากฏตามงบการเงิน ณ สิ้นปี 2546 ประกอบด้วย

-   เจ้าหนี้ของ ASIA จำนวน 1,442.66 ล้านบาท

-   เจ้าหนี้ของ AP จำนวน 300.24 ล้านบาท

-   เจ้าหนี้ของ AA จำนวน 662.97 ล้านบาท

-   เจ้าหนี้ของ ZP จำนวน 325.01 ล้านบาท

  ในภาระหนี้ดังกล่าว จัดเป็นหนี้สินระยะยาวที่ถึงกำหนดชำระในปี 2547 จำนวน 75.48 ล้านบาท
  สำหรับภาระหนี้ระยะยาวที่ถึงกำหนดชำระในปี 2546 รวม 47.13 ล้านบาท
  บริษัทและบริษัทย่อยสามารถผ่อนชำระได้ตามเงื่อนไขของสัญญา
  รวมถึงสัญญาการปรับโครงสร้างหนี้โดยชำระจากกระแสเงินสดจากการดำเนินงานของบริษัท

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

-   ในส่วนธุรกิจโรงแรม ในรอบปีที่ผ่านมาได้รับผลกระทบจากปัจจัยลบหลายด้าน อาทิ
    ความวิตกเรื่องการก่อวินาศกรรมก่อนการประชุม APEC
    การชะลอรวมถึงการเฝ้าระวังภัยจากโรค SARS ทำให้การเดินทางท่องเที่ยว
    ตลอดจนการติดต่อธุรกิจระหว่างประเทศมีอัตราลดลง และระยะการพำนักในบางช่วงสั้นลง
    หากมีเหตุการณ์ลักษณะดังกล่าวเกิดขึ้นอีก ก็อาจส่งผลกระทบในเชิงลบต่อธุรกิจโรงแรมได้

-   ธุรกิจการให้เช่าพื้นที่และการบริการในปัจจุบัน
    บริษัทย่อยมุ่งเน้นและสนับสนุนให้ศูนย์การค้าเป็นศูนย์กลางของสินค้าประเภทเกี่ยวเนื่องกับเทคโนโลยีสารสนเทศ
    ซึ่งจัดว่า เป็นธุรกิจที่มีแนวโน้มการเติบโตอย่างต่อเนื่อง
    ปัจจุบันทุกศูนย์การค้าได้สนองตอบต่อความต้องการสินค้าเหล่านี้
    โดยขยายพื้นที่เช่าให้ผู้ประกอบการมากขึ้น อย่างไรก็ตาม
    ทางศูนย์การค้าที่บริหารโดยบริษัทย่อย ได้พยายามเสริมกลยุทธ์ทางการขายและตลาด
    เพื่อประชาสัมพันธ์ร่วมกับผู้เช่าพื้นที่อย่างต่อเนื่อง ปัจจุบันยังคงมีแนวโน้มที่จะเติบโตต่อได้